b'\n_START_ARTICLE_\nSuuri yhten\xc3\xa4isteoria\n_START_PARAGRAPH_\nSuuri yhten\xc3\xa4isteoria (engl. Grand Unified Theory eli GUT) on fysiikassa yksi lukuisista yhten\xc3\xa4iskentt\xc3\xa4teorioista, joilla pyrit\xc3\xa4\xc3\xa4n yhdist\xc3\xa4m\xc3\xa4\xc3\xa4n kolme nelj\xc3\xa4st\xc3\xa4 perusvuorovaikutuksesta eli heikko vuorovaikutus, vahva vuorovaikutus ja s\xc3\xa4hk\xc3\xb6magnetismi. Teoria ennustaa n\xc3\xa4iden vuorovaikutusten sulautuvan yhdeksi kent\xc3\xa4ksi \\scriptstyle 10^{14} GeV suuremmilla energioilla._NEWLINE_Toistaiseksi on pystytty yhdist\xc3\xa4m\xc3\xa4\xc3\xa4n s\xc3\xa4hk\xc3\xb6magnetismi ja heikko vuorovaikutus s\xc3\xa4hk\xc3\xb6heikoksi vuorovaikutukseksi. Vahvaa vuorovaikutusta kuvaa kvanttikromodynamiikka eli QCD. Suuren yhten\xc3\xa4isteoria tarkoituksena olisi yhdist\xc3\xa4\xc3\xa4 s\xc3\xa4hk\xc3\xb6heikko vuorovaikutus ja vahva vuorovaikutus toisiinsa. Viel\xc3\xa4 t\xc3\xa4st\xc3\xa4kin pidemm\xc3\xa4lle menee nk. kaiken teoria, jossa kaikki nelj\xc3\xa4 perusvuorovaikutusta yhdistett\xc3\xa4isiin samaan teoriaan.'